স্থানীয় সূত্র জানায়, শুক্রবার রাত ১০টার দিকে কয়েকজন পাথর শ্রমিক ভোলাগঞ্জ কোয়ারির জিরো লাইন এলাকায় পাথর উত্তোলন করতে যান। জিরো লাইন এলাকায় পাথর সংগ্রহকালে ভারতীয় সীমান্তরক্ষীরা তাদের লক্ষ্য করে গুলি ছোঁড়ে। এতে পাথর শ্রমিক আশরাফুল ও ইলাশ মিয়া আহত হন।  গুরুতর অবস্থায় বিজিবি তাদের উদ্ধার করে ওসমানী হাসপাতালে নিয়ে আসে। ওসমানী হাসপাতালে আনার পথে মারা যায় আশরাফুল। তিনি স্থানীয় বাঘারপার গ্রামের মুক্তিযোদ্ধা আহাদ আলীর পুত্র। আর গুরুতর অবস্থায় ইলাশ মিয়াকে ওসমানী হাসপাতালের জরুরি বিভাগে চিকিৎসা দেয়া হচ্ছে। ইলাশ স্থানীয় পাড়ুয়া গ্রামের মৃত আফতাব আলীর পুত্র।